# Instruks – Arbejdsmiljø – Forebyggelse og håndtering af stik- og skæreulykker

| Emne | Indhold |
| --- | --- |
| **Målgruppe:** | Alle medarbejdere der kommer i berøring med skarpe og spidse genstande, der er forurenet med patientmateriale. |
| **Senest revideret:** | 28. oktober 2026 |
| **Udarbejdet af:** | Revideret af sygeplejefaglig konsulent Pia Ravnsbæk Bjærge  Instruksen vil løbende blive ajourført, og blive evalueret senest oktober 2026. |
| **Godkendt af:** | Godkendt af Arbejdsmiljøkoordinator Susanne Karup Hedegaard og Pia Ravnsbæk Bjærge  *Instruksen er godkendt til anvendelse på socialområdet af Sundhedsfagligt Forum den 10.12.2024*. |
| **Revideres inden:** | December 2026 |

| Ansvarsområde | Instruks |
| --- | --- |
| Formål | * At forebygge stik- og skæreulykker * At du som medarbejder kender proceduren, hvis du bliver involveret i en stik- eller skæreulykke |
| Forebyggelse af ulykker | Håndtering af skarpe og spidse genstande, der er forurenet med patientmateriale, kan udgøre en smitterisiko.  **Minimering af smitterisiko**  Smitterisikoen kan mindskes betydeligt, hvis du overholder nogle enkle regler, som fx forsvarlig omgang med stikkende og skærende genstande.  Det vil sige:   * Du bør behandle skarpe og spidse genstande med største forsigtighed i et velovervejet og roligt tempo, selv når du anvender handsker og pincet * Du skal aldrig sætte beskyttelseshætten på en kanyle efter brug * Skarpe og spidse genstande skal bortskaffes ved brugsstedet med det samme i brudsikre beholdere. |
| Instruks ved stik- og skæreulykker | Hvis du ved et uheld kommer til at stikke dig på en brugt kanyle eller lignende, kan der være en risiko for smitte med Hepatitis B & C (leverbetændelse), HIV eller andre blodbårne sygdomme.  Vær opmærksom på, at det ikke er enhver kontakt med inficeret blod, der betyder smitte.  Selv stik med en inficeret sprøjte vil yderst sjældent give smitte. Studier over nålestikuheld med HIV-inficeret blod viser en risiko på ca. 0,3% pr. stk. Der skal en større mængde blod til, før der er en reel risiko for smitte.  **Stik/snit m. kanyle/kniv, der er kontamineret med blod eller sekret**  Efter ulykken skal du straks gøre følgende:   * Pres hårdt omkring indstiksstedet – gerne så det bløder * Vask indstiksstedet grundigt med vand og alm. sæbe og tør af. * Påfør med hospitalssprit 70% - 2 gange. Huden skal være helt tør mellem påføringerne * Tag kontakt til egen læge eller skadestue umiddelbart efter ulykken. Insister på at få taget en blodprøve inden evt. behandling påbegyndes med henblik på om stikulykken medfører en Hepatitis infektion eller anden sygdom * Ulykken skal registreres som en arbejdsskade i InsuBiz, kontakt din AMR eller din nærmeste leder. |
| Instruks ved blod, sekret eller vævsvæske i øjet | **Hvis du får blod, sekret eller vævsvæske i øjet**  Efter ulykken skal du straks gøre følgende:   * Skyl grundigt med vand eller saltvand NaCl 0,9 %. (øjenskyllevæske) * Tag kontakt til egen læge eller skadestue umiddelbart efter ulykken. Insister på at få taget en blodprøve inden evt. behandling påbegyndes med henblik på om stikulykken medfører en Hepatitis infektion eller anden sygdom. * Ulykken skal registreres som en arbejdsskade i InsuBiz, kontakt din AMR eller din nærmeste leder. |
| Vaccination mod Hepatitis B efter ulykken | **Vaccination mod Hepatitis B efter ulykken**  Det er egen læge, der vurderer, om der skal foretages vaccination mod Hepatitis B.  I givet fald vil den første dosis blive givet af egen læge eller lægen på skadestuen, derefter efter 1 måned, 2 måneder og 12 måneder efter ulykken.  Gravide og ammende kvinder bør almindeligvis ikke vaccineres mod Hepatitis B. I tilfælde af stiklæsioner anbefales vaccination dog alligevel.  Vaccinationen holder normalt 10-15 år. |
| Forebyggende behandling mod HIV-smitte? | **Forebyggelse mod HIV-smitte**  Hvis du bliver udsat for erkendt HIV-inficeret blod eller vævsvæsker ved stik, snit eller sprøjt, skal du vaske huden grundigt.   * Du bør straks efter uheldet kontakte egen læge eller skadestue, som vurderer risikoen for, om du er blevet smittet og beslutter hvilken behandling der evt. skal sættes i gang. * Hvis du skal have foretaget en HIV-test, skal den gentages efter 3 og 6 måneder. |
| Supplerende information | * [*Vejledning om HIV hepatitis B- og C-virus*](https://www.sst.dk/-/media/Udgivelser/2013/Publ2013/Vejledning-om-HIV-hepatitis-B-og-C-virus.ashx)Sundhedsstyrelsen, 2013 |